Herzog og Lynch - wow!
Ikke en gang flamingoene er hva de ser ut som når den unge mannen i denne filmen får det for seg at himmelen må nedkalles til jorden. 

My son, myson, what have ye done?: Tysk-amerikansk drama. 
2009. 
1 time, 30minutter. 
15 år. 
Regi: Werner Herzog. 
Med: 
Michael Shannon, Willem Dafoe, ChloëSevigny, Grace Zabriskie, Udo Kier. 

Den evige supertyskeren Werner Herzog (69 år) harregissert, og alle nittitalls-romantikeres hovedmareritt David Lynch harprodusert. 
Hvis du tror du skal få se et rørende hverdagsdrama om en ung guttog pelikanene hans, tar du forferdelig feil. 

På en kanoguttetur i Peru går det virkelig galt for Brad, oghan overlever ælva og kommer hjem til USA der han blir muslim, samtidig som hanpå grunn av en amatøroppsetning av gresk tragedie tror at han er Orestes sommåtte heve en forbannelse ved å ta livet av mor si. 

Herzog har laget en nesten likegyldig, filmatisk avspent ogstygg film der den forstandige og forståelsesfulle politimannen Willem Dafoesitter utenfor en gissel-situasjon og snakker med Brads forlovede IngridGudmundson (Chloë Sevigny) mens han forsøker å skjønne den overspentegisseltakerens motiver. 

"Jeg beklager at ingen har fått kaffe," sier Dafoemidt i gisselaksjonen, og et lite øyeblikk føler du deg mentalflytta til TwinPeaks, som alltid vil være en integrert,fornuftsfri hjernehalvdel. 

Også denne filmen er inspirert av en autentisk historie, menla deg ikke lure: 
Det finnes ingen forståelig framdrift eller dechiffrerbarfortelling i den oppskremte handlingen. 
Dette er de tilfeldiges poesi. 
Dette erinnholds-anarkistenes film. 
Den er en ironifri, men underfundig ferd bort fraalle fortellingsbyråkraters flinke forestillinger om form. 
Så om du driter iselve filmen: 
Nyt det absurde opprøret mot konsulentvesenets kunst-formalisme! 
